b'\n_START_ARTICLE_\nAVL medis\n_START_PARAGRAPH_\nAVL medis \xe2\x80\x93 besibalansuojantis dvejetainis paie\xc5\xa1kos medis, informatikoje naudojama duomen\xc5\xb3 strukt\xc5\xabra. Tokio med\xc5\xbeio \xc5\xa1aknies (ir vis\xc5\xb3 vir\xc5\xa1\xc5\xabni\xc5\xb3) kairiojo ir de\xc5\xa1iniojo pomed\xc5\xbeio auk\xc5\xa1\xc4\x8diai skiriasi daugiausiai 1. \xc4\xaeterpimo, pa\xc5\xa1alinimo ir paie\xc5\xa1kos operacij\xc5\xb3 sud\xc4\x97tingumas yra O (log n) vidutiniu ir blogiausiu atveju._NEWLINE_AVL-medis buvo pirmas besibalansuojantis medis. Jis buvo i\xc5\xa1rastas 1962 m. ir gavo vard\xc4\x85 i\xc5\xa1 savo k\xc5\xabr\xc4\x97j\xc5\xb3 (G. M. Adelson-Velsky ir E. M. Landis).\n_START_SECTION_\n\xc4\xaeterpimas\n_START_PARAGRAPH_\nPirmas elementas \xc4\xafterpiamas kaip ir paprastajame dvejetainiame medyje. Po to, eidami link \xc5\xa1aknies, atliekame pasukim\xc4\x85 aplink i\xc5\xa1sibalansuotas vir\xc5\xa1\xc5\xabnes. Kadangi kiekvienas pasukimas u\xc5\xbetrunka fiksuot\xc4\x85 laiko tarp\xc4\x85, operacijos sud\xc4\x97tingumas priklauso tik nuo pasukim\xc5\xb3 (vir\xc5\xa1\xc5\xabni\xc5\xb3 iki \xc5\xa1aknies) skai\xc4\x8diaus.'